**Ministru kabineta noteikumu projekta**

**„Grozījumi Ministru kabineta 2010.gada 28.decembra noteikumos Nr.1206 „Kārtība, kādā aprēķina, piešķir un izlieto valsts budžetā paredzētos līdzekļus pašvaldībām pamatizglītības iestādes skolēnu ēdināšanai””** **sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījumi Ministru kabineta 2010.gada 28.decembra noteikumos Nr.1206 „Kārtība, kādā aprēķina, piešķir un izlieto valsts budžetā paredzētos līdzekļus pašvaldībām pamatizglītības iestādes skolēnu ēdināšanai”” (turpmāk – noteikumu projekts) izstrādāts saskaņā ar[Bērnu tiesību aizsardzības likuma](http://likumi.lv/doc.php?id=49096) [61.panta](http://likumi.lv/doc.php?id=49096#p61) 7.punktu un Ministru kabineta 2013.gada 1.oktobra sēdes protokollēmuma (prot. Nr.51 50.§) “Protokollēmuma projekts “Par demogrāfijas atbalsta pasākumiem 2014.gadā”” 3.punktu, kurā noteikts, ka ar 2014.gada 1.septembri valsts apmaksā brīvpusdienas arī 3.klases skolēniem, un 4.punktu, kurā noteikts, ka ar 2014.gada 1.septembri tiek palielināta valsts dotācija 1.-3.klases skolēnu brīvpusdienām no 1,14 *euro* uz 1,42 *euro*. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Bērnu tiesību aizsardzības likuma [61.panta](http://likumi.lv/doc.php?id=49096#p61) 7.punktuMinistru kabinets nosaka kārtību, kādā aprēķina, piešķir un izlieto valsts budžetā paredzētos līdzekļus pašvaldībām pamatizglītības iestādes skolēnu ēdināšanai, un šo valsts budžeta līdzekļu izlietošanas apmēru vienam skolēnam dienā.Šobrīd Ministru kabineta 2010.gada 28.decembra noteikumos Nr.1206 „Kārtība, kādā aprēķina, piešķir un izlieto valsts budžetā paredzētos līdzekļus pašvaldībām pamatizglītības iestādes skolēnu ēdināšanai” (turpmāk – MK noteikumi Nr.1206) valsts budžeta līdzekļu apmērs viena 1. un 2.klases izglītojamā ēdināšanai dienā noteikts 1,14 *euro* apmērā. MK noteikumi Nr.1206 paredz arī prasības vienas dienas pusdienu ēdienkartei.Savukārt 2012.gada 13.martā ir pieņemti Ministru kabineta noteikumi Nr.172 „Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”, kuros ir noteiktas prasības pusdienu ēdienkartei 1.-12.klases skolēniem, kā arī noteiktas enerģētiskās vērtības un uzturvielu normas, iekļaujamie un izslēdzamie pārtikas produkti. Abos iepriekšminētajos normatīvajos aktos noteiktās prasības atšķiras, tādējādi apgrūtinot ēdienkaršu sastādīšanu izglītības iestādēm un tajās strādājošajiem ēdināšanas uzņēmumiem. Noteikumu projekts ar mācību gada sākumu (2014.gada 1.septembri) paredz:1. palielināt valsts budžeta līdzekļu apmēru viena izglītojamā ēdināšanai dienā no 1,14 euro līdz 1,42 euro;
2. piešķirt valsts budžeta līdzekļus arī 3.klases izglītojamo ēdināšanai;
3. svītrot MK noteikumu Nr.1206 4. un 9.punktu, jo Bērnu tiesību aizsardzības likuma 61.panta 7.punkts paredz Ministru kabinetam noteikt kārtību kādā aprēķina, piešķir un izlieto valsts budžetā paredzētos līdzekļus pašvaldībām pamatizglītības iestādes skolēnu ēdināšanai, un šo valsts budžeta līdzekļu izlietošanas apmēru vienam skolēnam dienā. Savukārt Ministru kabineta 2013.gada 17.septembra noteikumos Nr.890 “Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu” un Ministru kabineta 2002.gada 27.decembra noteikumos Nr.890 “Higiēnas prasības vispārējās pamatizglītības, vispārējās vidējās izglītības un profesionālās izglītības iestādēm” nosaka Pārtikas un veterinārā dienesta kompetenci;
4. noteikt pārskata par valsts budžeta līdzekļu izlietojumu iesniegšanas termiņa un veida izmaiņas, lai atvieglotu novadu pašvaldībām atskaitīšanās kārtību.

Valsts budžetā pamatizglītības klašu izglītojamo ēdināšanai finansējums netiek piešķirts pietiekošā apmērā, tomēr katru gadu finansējums šim mērķim tiek palielināts, ņemot vērā valsts budžeta iespējas. Par pārējo skolēnu ēdināšanas finansēšanu lemj izglītības iestādes dibinātājs. Atbilstoši Izglītības likuma 17.panta trešās daļas 21.punktā noteiktajai kompetencei pašvaldības nosaka pabalstu un cita veida materiālās palīdzības apmēru (t.sk. brīvpusdienas) un piešķiršanas kārtību izglītojamajiem tās padotībā esošās izglītības iestādēs. Šobrīd Demogrāfijas lietu padome plāno skatīt jautājumu par nepieciešamību nodrošināt bezmaksas pusdienas visiem skolēniem līdz 9.klasei ieskaitot, vai arī ieskaitot vidusskolas klases. Pēc valdības lēmuma par papildus finansējuma piešķiršanu tiks pilnveidoti Ministru kabineta noteikumi, lai tie pēc iespējas pilnīgāk atbilstu Bērnu tiesību aizsardzības likuma 61.panta 7.punktā ietvertajam pilnvarojumam.  |
| 3. | Projekta izstrādē iesaistītās institūcijas | Izglītības un zinātnes ministrija un Veselības ministrija. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pēc Centrālās statistikas pārvaldes un Valsts izglītības informācijas sistēmas datiem 2014./2015.mācību gadā 1., 2. un 3.klasē vispārējās pamatizglītības un vispārējās vidējās izglītības iestādēs mācīsies 61 212 izglītojamie, 2015./2016.mācību gadā - 64 938 izglītojamie, 2016./2017.mācību gadā - 65 630 izglītojamie un 2017./2018.mācību gadā - 62 814 izglītojamie. Pašvaldību iestāžu darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums samazina administratīvo slogu pašvaldībām. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Tiks palielināts sniegtā atbalsts apmērs ģimenēm, kurās bērni apmeklē 1., 2. un 3.klasi. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2014. gads**  | Turpmākie trīs gadi (*euro*) |
| **2015** | **2016** | **2017** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 11 679 100 | 0 | 3 873 470 | 4 389 070 | 4 105 352 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 11 679 100  | 0 | 3 873 470 | 4 389 070 | 4 105 352 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 11 679 100  | 0 | 3 873 470 | 4 389 070 | 4 105 352 |
| 2.1. valsts pamatbudžets | 11 679 100  | 0 | 3 873 470 | 4 389 070 | 4 105 352 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Likumā Par valsts budžetu 2014.gadam apakšprogrammā 01.07.00 „Dotācija brīvpusdienu nodrošināšanai 1., 2. un 3.klases izglītojamiem” paredzēts finansējums 11 679 100 *euro* apmērā. Ministrijas budžeta bāzes izdevumi 2015.gadam - 15 552 570 *euro*, 2016.gadam - 16 068 170 *euro*, 2017.gadam - 15 784 452 *euro*. No 2014.gada 1.februāra līdz 31.maijam aprēķināts pēc spēkā esošajiem noteikumiem 3 508 522 *euro*.Noteikumu projekta 1. un 2.punkta īstenošanai nepieciešamā finansējuma aprēķins:No 2014.gada 1.septembra līdz 2015.gada 31.janvārim: 1.klasei (94 mācību dienu skaits x 1,42pusdienu cena 1 izglītojamam x 21 966 izglītojamo skaits=2 932 022 *euro*);2.klasei (94 mācību dienu skaits x 1,42pusdienu cena 1 izglītojamam x 20 255 izglītojamo skaits=2 703 637 *euro*);3.klasei (94 mācību dienu skaits x 1,42pusdienu cena 1 izglītojamam x 18 991 izglītojamo skaits=2 534 919 *euro*).Kopā  8 170 578 *euro*.2014.gadā kopā nepieciešamais finansējums 11 679 100 *euro*.Nepieciešamā finansējuma aprēķins 2015.gadam:No 2015.gada 1.februāra\* līdz 31.maijam: 1.klasei (76 mācību dienu skaits x 1,42pusdienu cena 1 izglītojamam x 21 966 izglītojamo skaits=2 370 571 *euro*);2.klasei (81 mācību dienu skaits x 1,42pusdienu cena 1 izglītojamam x 20 255 izglītojamo skaits=2 329 730 *euro*);3.klasei (81 mācību dienu skaits x 1,42pusdienu cena 1 izglītojamam x 18 991 izglītojamo skaits=2 184 345 *euro*).Kopā 6 884 646 *euro.*No 2015.gada 1.septembra līdz 2016.gada 31.janvārim: 1.klasei (94 mācību dienu skaits x 1,42pusdienu cena 1 izglītojamam x 22 717 izglītojamo skaits=3 032 265 *euro*);2.klasei (94 mācību dienu skaits x 1,42pusdienu cena 1 izglītojamam x 21 966 izglītojamo skaits=2 932 022 *euro*);3.klasei (94 mācību dienu skaits x 1,42pusdienu cena 1 izglītojamam x 20 255 izglītojamo skaits=2 703 637 *euro*).Kopā 8 667 924 *euro*.2015.gadā kopā nepieciešamais finansējums 15 552 570 *euro*. Nepieciešamā finansējuma aprēķins 2016.gadam:No 2016.gada 1.februāra līdz 31.maijam: 1.klasei (76 mācību dienu skaits x 1,42pusdienu cena 1 izglītojamam x 22 717 izglītojamo skaits=2 451 619 *euro*);2.klasei (81 mācību dienu skaits x 1,42pusdienu cena 1 izglītojamam x 21 966 izglītojamo skaits=2 526 529 *euro*);3.klasei (81 mācību dienu skaits x 1,42pusdienu cena 1 izglītojamam x 20 255 izglītojamo skaits=2 329 730 *euro*).Kopā 7 307 878euro.No 2016.gada 1.septembra līdz 2017.gada 31.janvārim:1.klasei (94mācību dienu skaits x 1,42pusdienu cena 1 izglītojamam x 20 947 izglītojamo skaits=2 796 005 *euro*);2.klasei (94 mācību dienu skaits x 1,42pusdienu cena 1 izglītojamam x 22 717 izglītojamo skaits=3 032 265 *euro*);3.klasei (94 mācību dienu skaits x 1,42pusdienu cena 1 izglītojamam x 21 966 izglītojamo skaits=2 932 022 *euro*).Kopā 8 760 292 *euro*.2016.gadā kopā nepieciešamais finansējums 16 068 170 *euro*.Nepieciešamā finansējuma aprēķins 2017.gadam:No 2017.gada 1.februāra līdz 31.maijam:1.klasei (76 mācību dienu skaits x 1,42pusdienu cena 1 izglītojamam x 20 947 izglītojamo skaits=2 260 600 *euro*);2.klasei (81 mācību dienu skaits x 1,42pusdienu cena 1 izglītojamam x 22 717 izglītojamo skaits=2 612 909 *euro*);3.klasei (81 mācību dienu skaits x 1,42pusdienu cena 1 izglītojamam x 21 966 izglītojamo skaits=2 526 530 *euro*).Kopā 7 400 039 *euro*.No 2017.gada 1.septembra līdz 2017.gada 31.janvārim:1.klasei (94mācību dienu skaits x 1,42pusdienu cena 1 izglītojamam x 19 150 izglītojamo skaits=2 556 142 *euro*);2.klasei (94 mācību dienu skaits x 1,42pusdienu cena 1 izglītojamam x 20 947 izglītojamo skaits=2 796 006 *euro*);3.klasei (94 mācību dienu skaits x 1,42pusdienu cena 1 izglītojamam x 22 717 izglītojamo skaits=3 032 265 *euro*).Kopā 8 384 413 *euro*.2017.gadā kopā nepieciešamais finansējums 15 784 452 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekta īstenošanai Izglītības un zinātnes ministrijai šo normu ieviešanai nepieciešamais finansējums ir paredzēts likumā „Par valsts budžetu 2014.gadam” un likumā “Par vidēja termiņa budžeta ietvaru 2014., 2015. un 2016.gadam” piešķirtā finansējuma ietvaros. |

Anotācijas IV, V un VI sadaļa – noteikumu projekts šīs jomas neskar.

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Izglītības un zinātnes ministrija un pašvaldības. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta esošo institūciju ietvaros. |
| 3. | Cita informācija | Nav. |

 Izglītības un zinātnes ministre I.Druviete

Vizē: valsts sekretāre S.Liepiņa

30.07.2014.

1632

A.Ziediņa

67047917, agra.ziedina@izm.gov.lv